Quidam miles nobilis, Bonus Par nomine, filius Tetardi Roenensis, commovebat et agebat calumpnias erga hunc locum; et tandem a Deo inspiratus, cum suis amicis consiliatus, venit cum suis die condicta ad rationem placiti cum domno Hugone loci priore. Ibique post multa venit ad pacis concordiam ex omnibus causis fratrum loci, rectum quod quærebat dans Deo, injustitiam finiens, æcclesias, terras, mancipia utriusque sexus, silvas, prata, vineas, omnes possessiones eorum eis per fidem in pace concedens. Auctores testesque, mediatores hujus pacti fuerunt: inprimis loci prior domnus Hugo, Humbertus prior Marciniaci; laici: Bonuspar, Artaldus Jhavigiset, Heldinus Tisions, Folcaldus, Artaldus Buxol, Letbaldus de Digonia, Hugo Saliniaco, Hugo Ogedia, aliique multi.